
Grozījumi likumā "Par ārkārtējo situāciju un izņēmuma stāvokli"
Izdarīt likumā "Par ārkārtējo situāciju un izņēmuma stāvokli" (Latvijas Vēstnesis, 2013, 61. nr.; 2014, 220. nr.; 2020, 67.B, 110.A nr.; 2021, 104. nr.) šādus grozījumus:
1. Papildināt 4. panta otro daļu pēc vārdiem "kas saistīts ar" ar vārdiem "krīzi vai".
2. Aizstāt 6. panta pirmās daļas 1. punktā vārdus "Krīzes vadības padome" ar vārdiem "Valsts kancelejas Krīzes vadības centrs".
3. 9. pantā:
papildināt pirmās daļas 4. punktu pēc vārda "atbildīgo" ar vārdiem "amatpersonu vai";
papildināt pantu ar piekto daļu šādā redakcijā:
"(5) Ministru kabinets, pieņemot lēmumu par ārkārtējo situāciju vai par izsludinātās ārkārtējās situācijas pagarināšanu, nosaka termiņu, kādā pēc ārkārtējās situācijas atcelšanas vai tai noteiktā termiņa beigām veicams visaptverošs ārkārtējās situācijas izvērtējums, un minētā izvērtējuma veicēju."
4. Izslēgt 22. pantu.
5. Izteikt 23. pantu šādā redakcijā:
"23. pants. Kompetence administratīvo pārkāpumu procesā
Administratīvā pārkāpuma procesu par šā likuma 21. pantā minēto pārkāpumu veic Administratīvās atbildības likuma 115. panta pirmajā daļā noteiktā iestāde atbilstoši kompetencei."
Likums stājas spēkā 2025. gada 1. martā.

